গ্যারি গিলমোর
গ্যারি জন গিলমোর (ইংরেজি: Gary John Gilmour; ২৬ জুন, ১৯৫১ - ১০ জুন, ২০১৪) নিউ সাউথ ওয়েলস প্রদেশের ওয়ারাতাহ এলাকায় জন্মগ্রহণকারী প্রখ্যাত অস্ট্রেলীয় আন্তর্জাতিক ক্রিকেটার ছিলেন। ১৯৭৩ থেকে ১৯৭৭ সাল পর্যন্ত অস্ট্রেলিয়া দলের পক্ষ হয়ে ১৫টি টেস্ট এবং ৫টি একদিনের আন্তর্জাতিক ক্রিকেটে অংশগ্রহণ করেছিলেন। বামহাতে সুইং বোলিং করে সবিশেষ খ্যাতি অর্জন করেছেন। তাকে অ্যালান ডেভিডসনের সাথে তুলনা করা হতো। ১৯৭৫ সালের বিশ্বকাপ ক্রিকেটে সবচেয়ে বেশি উইকেট লাভ করেছিলেন গ্যারি গিলমোর।